ՄԱՄՈՒԼ․ամ

ՄԱՄՈՒԼ․ամ, հայաստանյան լրատվական-վերլուծական գործակալություն։ Մասնագիտացած է լրատվական և վերլուծական նյութերի պատրաստման ու սփռման գործում։  


== Պատմություն ==
ՄԱՄՈՒԼ․ամ լրատվական գործակալությունը հիմնադրվել է 2011 թ․: Այն կազմում է Սոուշըլ Մեդիա Ինտերնետ Հոլդինգի մաս (Սոուշըլ Մեդիա ՍՊԸ)։ Գործակալությունն անկախ լրատվամիջոց է և իրականացնում է լրատվական, վերլուծական, հետաքննական նյութերի պատրաստում, հրապարակում և տարածում .am տիրույթում գրանցված կայքի միջոցով։ (այս մասին նշված է կայքի տեղեկատվական բաժնում):


== Մեկնարկ ==
Լրատվական գործակալության դոմեն անունը գրանցվել 2011 թվականին։ Կայքում առաջին նյութը տեղադրվել է 2011 թ․ հունիսի 15-ին։ 2011 թ․ հունիսի 15-ից հուլիսի 31-ն ընկած ժամանակահատվածում կայքն աշխատել է լիարժեք, սակայն՝ փորձնական տարբերակով։
2011 թ․ օգոստոսի 1-ից գործարկվել է կայքի լիարժեք տարբերակը։ Կայքը գործում է հայերեն, տրանսլիտ հայերեն (միայն բջջային տարբերակում), ռուսերեն, անգլերեն, թուրքերեն լեզուներով։ Կայքը միակն է Հայաստանում, որը տրամադրում է նաև նյութերի տրանսլիտ տարբերակ։ Այն նախատեսված է սփյուռքի մեր այն հայրենակիցների համար, ովքեր չեն կարողանում կարդալ հայերենով, սակայն խոսում են հայերեն։


== Կայքի տարբերակները ==
Կայքը գործում է՝ համակարգչային, բջջային, հավելվածային տարբերակներով։


== Կառուցվածքը ==
Կայքն ունի տեխնիկական հետևյալ կառուցվածքը․

Լրահոս - այստեղ ցուցադրվում է օրվա լրահոսը, որի մեջ ներառված են բոլոր բաժինների նորությունները։
Տեսանյութերի լրահոս - այստեղ ցուցադրվում է կայքի և գործընկեր լրատվամիջոցների՝ միայն տեսանյութերի լրահոսը։
Գլխավոր - այստեղ ցուցադրվում է օրվա գլխավոր նորությունները։
Հրատապ լուրեր - այստեղ ցուցադրվում է օրվա Հրատապ լուրը(երը)։
Բաժիններ - ըստ թեմաների։
Քննարկումներ - սա նորարարական բաժին է և միակն է իր տեսակի մեջ Հայաստանում և աշխարհում։ Այստեղ տեղադրվված նյութի տակ միաժամանակ ցուցադրվում են այդ նյութի(թեմայի) վերաբերյալ կարծիք հայտնած հեղինակավոր և ոչ հայտնի անձանց կարծիքները։ Ընդ որում, մշակված է ցուցադրման պարզ տարբերակ, որի օգնությամբ ընթերցողը հեշտությամբ ծանոթանում է այդ կարծիքներին։
Ամենաընթերցված - այստեղ ցուցադրվում է վերջին 7 օրերի ամենաընթերցված նյութերը։
Ռադիո - կայքում առկա է ռադիոալիքների էջ, որտեղ մեկ հպումով կարելի է ունկնդրել Հայաստանի և աշխարհի ամենահեղինակավոր ռադիոալիքները (առաջինը Հայաստանում)։
Հեռուստացույց - կայքում առկա է հեռուստացույցի էջ, որտեղ ընդամենը մեկ հպումով կարելի է դիտել հայկական և համաշխարհային ամենահեղինակավոր հեռուստաալիքները (առաջինը Հայաստանում)։
Մամուլի տեսություն - այստեղ ցուցադրվում է գործընկեր լրատվամիջոցների ՌՍՍ հոսքով տրամադրվող լրահոսը (առաջինը Հայաստանում)։
Բողոքի գիրք - այս բաժնում, ուրաքանչյուր ոք կարող է լրացնել իր դժգոհությունը սոցիալական, տնտեսական և այլ հարցերի վերաբերյալ։ Դրանք ուսումնասիրում են մեր լրագրողները և անհրաժեշտության դեպքում ընթացք ալիս։
Եղանակի տեսություն - այս էջում ցուցադրվում է Հայաստանի բոլոր մարզերի, մարզկենտրոնների և Արցախի եղանակի տեսությունը այդ պահին և առաջիկա օրերին։ Եղանակի տեսությունը թարմանում է յուրաքանչյուր 30 րոպեն մեկ անգամ։
Տեղեկատվություն - այստեղ ցուցադրվում է կայքի, իրավատիրոջ, ինչպես նաև այլ տեղեկատվություն։
ՄԱՄՈՒԼ.ամ-ի լրահոսը՝ Ձեր կայքում - այս բաժնում կարող եք ստանալ Ձեր կայքին համապատասխան նորությունների լրահոս ապահովող գործիքը, տեղադրել Ձեր կայքում և ավելացնել Ձեր կայքի այցելությունները։


== Բովանդակային բաժինները ==
Կայքում բոլոր նորությունները կցված են թեմատիկ-բովանդակային բաժինների։ Այդ բաժիններն էլ, հերթին, ցուցադրվում են ըստ կայքի հիմնական էջում։ Կայքում գործող բաժիններն են՝ Իրադարձություններ, Հարցազրույցներ, Ի՞նչ ենք ուտում, հագնում, դիտում, Ի՞նչ է խոսում քաղաքը, Հետաքրքիր է, Միջազգային, Թերթերի տեսություն, Համացանց, Բաց նամակ, Հարցումներ, Երգիծանկարներ, Հումոր, Պաշտոնական, Քաղաքականություն, Հասարակություն, Առողջապահություն, Տնտեսություն, Կրթություն, Գիտություն, Մշակույթ, Մանկական, Սպորտ, Արտակարգ դեպք, Շոու բիզնես, Ֆլորա և ֆաունա, Ավտոմեքենաներ,18+։


== Վիճակագրություն ==
2021 թվականի դրությամբ կայքն ունի օրական մոտ 350.000 այցելու։ Համաձայն Similarweb-ի կայքն ունի ամսական 5-8 միլիոն այցելություն։ Վիճակագրական նույնանման տվյալներ է ցուցադրում նաև Alexa-ն, նշելով մոտ 300 հղում դեպի կայք։


== Հրապարակումների հետքերով ==
ՄԱՄՈՒԼ․ամ կայքում հրապարակվող նյութերը գտնվում են պետական, ուժային կառույցների ուշադրության կենտրոնում։ Ենթադրյալ հանցակազմ պարունակող նյութերով զբաղվում են ՀՀ Ոստիկանությունը, ՀՀ ԱԱԾ-ն և ուժային այլ կառույցներ։ Նմանատիպ նյութերի օրինակներ են՝

«Mamul.am» լրատվական կայքէջում հրապարակված հոդվածի հետքերով
«Գյումրիում բարբարոսաբար մոտ 100 ծառ է հատվել» վերտառությամբ տեսանյութի կապակցությամբ. Mamul.am
Mamul.am կայքում հայտնվում է «հոդված» , որով փորձ է արվում վարկաբեկել թե´ ՃՈ գործողությունները. Պարզաբանում
Այսօր Mamul.am կայքը «Լկտի վարորդներ և պարապ ոստիկաններ՝ Վալերի Օսիպյանի աշխատասենյակի պատուհանի տակ». Պարզաբանում


== Հղումներ ==